שנות ה-50 של המאה ה-20

[ממוזער|400px|'''שורה עליונה משמאל לימין''': תצלום מספטמבר 1950 של חיילים אמריקאים במהלך [מלחמת קוריאה, החיסון הראשון לפוליו מפותח לראשונה בשנות ה-50 על ידי ד"ר יונה סאלק. **שורה אמצעית משמאל לימין**: ב-27 במרץ 1954 ארצות הברית ערכה לראשונה ניסוי בפצצת מימן (Operation Castle), בשנת 1959 במסגרת המהפכה הקובנית הודח שליט קובה פולחנסיו בטיסטה ובמקומו תפס את השלטון פידל קסטרו אשר הביאה להקמת הממשלה הקומוניסטית הראשונה בחצי הכדור המערבי, באמצע שנות החמישים הזמר האמריקני אלביס פרסלי הפך לדמות המובילה של הז'אנר המוזיקלי החדש רוק'נ'רול. **שורה תחתונה משמאל לימין**: עשן מיתמר ממכלי הנפט בפורט סעיד במהלך מלחמת סיני (1956), דגל הונגריה שסמלי השלטון הקומונסטי הוסרה ממנו במהלך המרד ההונגרי (1956), באוקטובר 1957 ברית המועצות שלחה לחלל את ספוטניק 1 אשר היה באותה העת הלוויין הראשון בחלל.]]

**שנות ה-50 של המאה ה-20** (העשור מכונה גם בקיצור **שנות החמישים** או בסלנג **הפיפטיז**) היו העשור השישי של המאה ה-20, החלו ב-1 בינואר 1950 והסתיימו ב-31 בדצמבר 1959.

במהלך העשור העולם נותר ממוקד בשיקום ובהתאוששות בעקבות מלחמת העולם השנייה. שנות ה-50 היו תקופה מרכזית בשיא הצמיחה הכלכלית הגדולה ביותר בהיסטוריה – שיא שלא נשבר גם בראשית המאה ה-21 ההשלכות של מלחמת העולם השנייה המשיכו להדהד לאורך העשור, והן היו ניכרות במיוחד בהתחזקותן הכלכלית של גרמניה המערבית, אוסטריה ויפן תחת הסכמי הכניעה ממלחמת העולם השנייה. במקביל, האו"ם גדל בכוחו, קלטו חברות חדשות רבות וכונן הסכמים בין-לאומיים חיוניים. התקופה שלאחר המלחמה הייתה מאופיינת גם בעלייה ניכרת בשיעורי הילודה.

העשור היווה גם נקודת מפנה מבחינת הקולוניאליזם בעולם, אשר התאפיין במאבקים רבים לעצמאות לאומית באסיה ובאפריקה. המאבקים הממושכים הללו הניבו תוצאות מגוונות – החל מהתערבויות צבאיות אגרסיביות מצד המעצמות הקולוניאליסטיות, דרך הרחבה הדרגתית של האוטונומיה של העמים הכבושים, ועד להשגת עצמאות של ממש. במהלך שנות ה-50 סכסוכים מרכזיים כמו מלחמת וייטנאם, אשר החלה בסוף העשור, ומלחמת קוריאה שהחלה בתחילת העשור – סימנו את נקודות הציון הדרמטיות ביותר למאבק בין האידאולוגיה של הגוש הקומוניסטי בהובלת ברית המועצות, לבין המחנה הקפיטליסטי בהובלת ארצות הברית. מלחמות בולטות נוספות במהלך העשור כללו את מלחמת הודו-סין הראשונה, מצב החירום המלאי, מלחמת העצמאות של אלג'יריה, מלחמת האזרחים הסודאנית הראשונה, המהפכה הקובנית ומלחמת סיני. סכסוכים פנימיים בולטים במהלך העשור כללו את מהפכת הקצינים החופשיים במצרים, ההפיכה באיראן, ההפיכה בגואטמלה , מהפכת ה-14 ביולי בעיראק, וההפיכה בפקיסטן .

מבחינה טכנולוגית במהלך שנות ה-50 הטלוויזיה הפכה לאמצעי תקשורת ההמונים המוביל באמריקה הצפונית, והדבר הוביל לשינויים מהותיים בתרבות הצריכה. למרות שייקחו עוד מספר עשורים עד שהטלוויזיה תהפוך לפריט נפוץ בכל בית בעולם, השפעתה הייתה בלתי ניתנת להכחשה במהלך העשור. פריצות דרך בולטות נוספות כללו בין היתר את החיסון נגד מחלת הפוליו, אשר היה הישג עצום שגרם לכך שכמות האנשים שחלו במחלה ומתו מהמחלה ירד באופן מהותי במדינות מתועשות, וירד באופן הדרגתית בעשורים הבאים גם במדינות המתפתחות. מבחינה מדעית וטכנולוגית ראויים לציון תחילתו של השימוש ההמוני בטרנזיסטור, פיתוח שפות התכנות הראשונות, וגילוי ה-DNA. תחילת המלחמה הקרה הובילה גם לתחילת המרוץ לחלל עם שיגור ספוטניק 1 ב-1957, כאשר בתגובה ארצות הברית תקים את סוכנות החלל נאס"א במהלך 1958. המלחמה הקרה הובילה גם לתחיל מרוץ החימוש של ארצות הברית ורוסיה, אשר במסגרתו בוצעו ניסויים רבים יותר בכלי נשק גרעיניים.

במהלך שנות ה-50 גדלה אוכלוסיית העולם מ-2.5 ל-3.0 מיליארד בני אדם. בסך הכול היו במהלך העשור כ-1 מיליארד לידות וכ-500 מיליון מקרי מוות ברחבי העולם.

הדור שנולד בשנות ה-50 (יחד עם ילידי המחצית השנייה של שנות ה-40 וילידי המחצית הראשונה של שנות ה-60) מכונה דור הבייבי בום.

בישראל שנות ה-50 מזוהות בעיקר עם הסכם השילומים, מלחמת סיני, חוק השבות, פרשת ילדי תימן, והעלייה ההמונית שהכפילה את כמות היהודים במדינה.

## אירועים עולמיים
### מלחמות בין-לאומיות
שמאל|ממוזער|190px|מלחמת קוריאה
* 1950–1953: **[[מלחמת קוריאה]]** – מתרחשת בין שני חלקיה של קוריאה: קוריאה הצפונית, וצבא סין ובמידה פחותה גם ברית המועצות, וקוריאה הדרומית, שנתמכה בידי האומות המאוחדות בהנהגת ארצות הברית.
* 1954: **סיום [[מלחמת הודו-סין הראשונה]]** – לאחר שבשנת 1945 הכריזו הווייט מין בהנהגת הו צ'י מין על עצמאותה של וייטנאם מצרפת, החלה מלחמת גרילה בין הצרפתים לוייט מין, שצוברת תאוצה בתחילת שנות ה-50 בעידודה של ברית המועצות, ומתפתחת למערכה בטריטוריה הצרפתית הודו-סין – בעיקר בצפון וייטנאם, אך גם בלאוס וקמבודיה – שמסתיימת בשנת 1954. עם סיום המלחמה, מוחלט על חלוקת ווייטנאם לשתי מדינות, כאשר בצפון הוקמה מדינה קומוניסטית, ומדינה פרו-מערבית בדרום. בפועל, שתי המדינות יאוחדו בהמשך תחת השלטון הקומוניסטי של הו צ'י מין.
* 1956: **[[מבצע קדש]]** – מלחמה קצרה שמתנהלת בין ישראל, בריטניה וצרפת לבין מצרים.
* 1959–1975: **[[מלחמת וייטנאם]]** – החל משנת 1957 מתחילים פעולות גרילה קומוניסטיות כנגד ממשלת דרום וייטנאם. בשנת 1959, ממשלת ארצות הברית (שהונעה על ידי "תאוריית הדומינו") וממשלת דרום-וייטנאם יזמו עימות צבאי משותף כנגד צפון וייטנאם שעמדה מאחורי פעולות גרילה אלו, ובכך נפתחת באופן רשמי מלחמת וייטנאם.

### איומים גרעיניים
* 8 במרץ 1950 – ברית המועצות מכריזה שיש לה פצצת אטום.

### הסכמים ומשברים בין-יבשתיים
* 1950: **[[מתאחדים למען השלום]]** – החלטת האו"ם מסמיכה את העצרת להתכנס בישיבה מיוחדת ולהמליץ על נקיטת פעולות (לרבות צבאיות) במקרה של הפרות שלום.
* 1950: **ברית הגנה הדדית סינית-סובייטית** – נחתמת בין הרפובליקה העממית של סין לבין ברית המועצות.
* 1951: **[[נציבות האו"ם לפליטים]]** – מוקם גוף מרכזי של האומות המאוחדות שעוסק בשמירת זכויותיהם וביטחונם של פליטים.
* 1951–1954: **[[משבר אבדאן]]** – בעקבות ניסיון של ראש ממשלת איראן מוחמד מוסאדק להלאים את תעשיית הנפט הבריטית המקומית, ה-CIA מסייע להפלת ממשלתו ולחזרתו לשלטון של השאח מוחמד רזא שאה פהלווי.
* 1951–1954: **[[היסטוריה של תוניסיה#המאבק לעצמאות ומלחמת העולם השנייה|מאבק תוניסיה לעצמאות]]** – בין 1951 ל-1954 ניהלו התוניסאים מאבק מזוין כנגד השלטון הצרפתי. ביולי 1954 הבטיח ראש ממשלת צרפת, פייר מנדס פראנס כי לתוניסיה תינתן עצמאות. ביוני 1955 הסכימו הצדדים על עצמאותה של תוניסיה.
* 1952: **[[ANZUS|ברית ANZUS]]** – ארצות הברית, אוסטרליה וניו זילנד חותמות על ברית הגנה משותפת.
* 1952–1956: **[[מאו מאו#מצב החירום|"מצב החירום" בקניה]]** – המאו-מאו, תנועת מחתרת שפועלת בקניה בעשור זה, מנהיגה מרד בשנים 1952–1956 כנגד הממשל הבריטי והשלטון המקומי שנוהל בחסות הבריטים. המרד גורם לבריטים להכריז על "מצב חירום" שבא לידי ביטוי בשליחת כוחות בריטים לקניה, בסך של 55,000 חיילים, כולל משחתת וטייסים. בסופו של המרד, שנכשל, נמנו כ-13,500 הרוגים אפריקניים וכ-100 הרוגים אירופיים.
* 1954: **[[SEATO]]** – ברית הגנה שנחתמת בין אוסטרליה, צרפת, בריטניה, ניו זילנד, פקיסטן, הפיליפינים, תאילנד וארצות הברית, במטרה לבלום התפשטות קומוניסטית עתידית במזרח אסיה.
* 1955: **[[המדינות הבלתי-מזדהות]]** – כינון ועידה בין-לאומית שבה הצהירו המדינות המשתתפות על רצונן שלא להזדהות עם אף אחד מן הצדדים בעימות האידאולוגי שבבסיס המלחמה הקרה.
* 1955: **[[ברית בגדאד]]** – ברית צבאית ומדינית בין בריטניה, עיראק, טורקיה, פקיסטן ואיראן, אשר התקיימה משנת 1955 עד שנת 1979.
* 1955: **[[עסקת הנשק הצ'כוסלובקית-מצרית]]** – העסקה גדולת-ההיקף נחשבת לאחד מניצני ההתקרבות של מצריים לגוש המזרחי.
* 1956: **מאבק אלים בגינאה ביסאו** – תושבי גינאה ביסאו פותחים במרד כנגד פורטוגל ששלטה בארצם, בהנהגת המפלגה האפריקאית לעצמאות גינאה וכף ורדה.
* **מאבקים לאומיים באפריקה מובילים לאוטונומיות טריטוריאליות** – בעשור זה מתקיימים מאבקים רבים בטריטוריות הקולוניאליסטיות באפריקה במטרה ליצור עצמאות לאומית. חלק מהמאבקים, למשל, בניז'ר, חוף השנהב, סודאן, בטוגו, צ'אד, קונגו, דהומיי, וולטה עילית, בנין, גינאה המשוונית וגבון, מובילים יצירת מסגרת אוטונומית בשליטה מקומית חלקית, בדרך לעצמאות שתגיע בעשורים הבאים.
* **[[נאט"ו#מדינות החברות בנאט"ו|התרחבות נאט"ו]]** – בעשור זה מצטרפות אל ברית נאט"ו: יוון (1952), טורקיה (1952), גרמניה המערבית (1955).

### תופעות בין-לאומיות
* **[[דה-קולוניזציה]] ו[[עצמאות]]**: לוב (1951), קמבודיה (1953), וייטנאם (הוכרה ב-1954), הרפובליקה האוסטרית השנייה (1955), סודאן (1956), מרוקו (1956), תוניסיה (1956), גאנה (1957), מלזיה (1957), גינאה (1958).
* **[[מדינות החברות באומות המאוחדות|התרחבות במדינות החברות באו"ם]]**: בעשור זה הצטרפו לארגון האומות המאוחדות מדינות רבות, והן: אינדונזיה (1950), אוסטריה (1955), איטליה (1955), אירלנד (1955), אלבניה (1955), בולגריה (1955), גמביה (1955), הונגריה (1955), ירדן (1955), לאוס (1955), לוב (1955), נפאל (1955), ספרד (1955), סרי לנקה (1955), פורטוגל (1955), פינלנד (1955), קמבודיה (1955), רומניה (1955), תוניסיה (1956), מרוקו (1956), יפן (1956), סודאן (1956), גאנה (1957).
* **[[זכות הצבעה לנשים]]**: הודו (1950), האיטי (1950), גרנדה (1951), נפאל (1951), לבנון (1952), יוון (1952), בהוטן (1953), קולומביה (1954), קמבודיה (1955), אתיופיה (1955), פרו (1955), ניקרגואה (1955), הונדורס (1955), גבון (1956), בנין (1956), מאלי (1956), מצרים (1956), זימבבואה (1956), מאוריציוס (1956), סומליה (1956), קומורו (1956), מדגסקר (1959), סן מרינו (1959), טנזניה (1959).

## סכסוכים פנימיים ותמורות פוליטיות
### מערב אירופה
* 1950: **[[רדיו אירופה החופשית]]** – תחנת רדיו ששידוריה נקלטים באירופה ובמזרח התיכון. מטרת התחנה, הממומנת על ידי הממשל האמריקאי, היא "לקדם את ערכי הדמוקרטיה ומוסדותיה על ידי הפצת מידע עובדתי ורעיונות". החלה לשדר ב-1950.
* 1950 ואילך: **[[כיבוש הים (הולנד)|כיבוש הים]]** – בעקבות שיטפון הים הצפוני שפוגע קשות באזורי החוף של הולנד, פותחת ממשלת הולנד בתוכנית מקיפה של הנדסה אזרחית ("עבודות הדלתא") כדי להגן על האזור משיטפונות דומים. בתוכנית זו נוצרים "פולדרים" רבים – אזורים אשר יובשו וכעת מוקפים בסכרים.
* 1953 ואילך: **[[הנס הספרדי]]** – ארצות הברית חותמת על הסכם סחר ועזרה צבאית עם ספרד, בביקור הנשיא דווייט אייזנהאואר בשנת 1953. ברית זו מובילה ל"נס הספרדי" שמוביל את ספרד ממצב של אוטרקיה למשק קפיטליסטי.
* 1957: **[[השוק האירופי המשותף]]** – תחילתו של השוק האירופי המשותף בקהילת הפחם והפלדה האירופית (ECSC) אשר נוסדה ב-1951 על ידי צרפת, גרמניה המערבית, איטליה, בלגיה, לוקסמבורג, והולנד. בשנת 1957 הקימו שש המדינות המייסדות של קהילת הפחם והפלדה האירופית שני ארגונים חדשים נוספים: סוכנות האטום האירופית והקהילה הכלכלית האירופית אשר נודעה בשם "השוק המשותף", שהתפתחה להיות הארגון האירופי החשוב ביותר.
* 1957: **[[סוכנות האטום האירופית]]** – מוקם באירופה ארגון המסדיר את נושא האנרגיה הגרעינית.
* 1958: **[[בנלוקס]]** – בשנת 1958 מוקם איחוד כלכלי ופוליטי במערב אירופה הכולל את המדינות בלגיה, הולנד ולוקסמבורג, במטרה ליצור תנועה חופשית של עובדים, שירותים וסחורות בין המדינות. הקמתו תרמה מאוחר יותר להקמת האיחוד האירופי.
* 1958: **[[הרפובליקה הצרפתית החמישית]]** – בעקבות ההתמוטטות בסוף שנות ה-50 של הרפובליקה הצרפתית הרביעית, שהייתה דמוקרטיה פרלמנטרית חלשה ופגיעה, ולא יכלה להתמודד עם המשבר באלג'יריה, קמה הרפובליקה החמישית, המבוססת על משטר נשיאותי ריכוזי וחזק, ונראה שמצליחה להוביל את צרפת משנים של אי יציבות וממשלות מתחלפות – שאפיינו את הרפובליקה הצרפתית השלישית והרביעית – אל משטר יציב ודמוקרטי.
* **[[הנס הכלכלי (גרמניה)|הנס הכלכלי של גרמניה המערבית]]** – לאורך עשור זה חוות גרמניה המערבית ואוסטריה גל צמיחה כלכלית חסרת תקדים, לאחר מלחמת העולם השנייה.

### מזרח אירופה
* 1950: **[[שטאזי|הקמת השטאזי]]** – המשטרה החשאית וגוף הריגול העיקרי של גרמניה המזרחית.
* 1952: **[[משפטי פראג]]** – סדרה של משפטי ראווה נערכים בפראג בירת צ'כוסלובקיה, בהשראתו של סטלין, במטרה לבצר את שלטונו במדינות הגוש הקומוניסטי.
* 1953: **[[המרד המזרח-גרמני]]** – ב-1953 מתחיל מרד ברפובליקה הדמוקרטית הגרמנית, כשביתה של פועלי בניין בברלין המזרחית, בתגובה להעלאת מכסות העבודה, ומתפתח למהומות המוניות נגד המשטר המזרח-גרמני במקומות רבים ברחבי המדינה. המרד מדוכא באכזריות, אך לא בקלות, על ידי המשטרה והצבא.
* 1953 ואילך: **[[היסטוריה של ברית המועצות#אחרי מות סטלין|ברית המועצות שלאחר מותו של סטלין]]** – סטלין נפטר ב-1953, ובהמשך מתמנה ניקיטה חרושצ'וב כמזכיר הכללי של המפלגה הקומוניסטית של ברית המועצות, ומסמן שינוי קריטי בברית המועצות: חרושצ'וב פונה לכיוון של רפורמות, ומפתיע עם "הנאום הסודי" שלו, בו מפנה את גבו לעקרונות רבים אשר היו מקובלים במשטר סטלין.
* 1954: **ה[[ק.ג.ב.]]** – מוקם הגוף המרכזי שעסק בריגול והיה ארגון הביון והמשטרה החשאית של ברית המועצות.
* 1955: **[[ברית ורשה]]** – ברית צבאית בראשות ברית המועצות. הברית נוסדת על ידי מדינות מזרח אירופה לאור משבר ברלין, וכמענה לברית נאט"ו.
* 1956: **[[טבח טביליסי (1956)|טבח טביליסי]]** – טבח שמבוצע על ידי חיילים סובייטים, במטרה לשבור את ההפגנות בטביליסי, בירת הרפובליקה הסובייטית הסוציאליסטית של גאורגיה.
* 1956: **[[המרד ההונגרי]]** – מרידה עממית נגד השפעתה של ברית המועצות ושליטתה בהונגריה, שאירעה בחודשים אוקטובר ונובמבר בשנת 1956. המרד דוכא באופן ברוטאלי על ידי כוחות הצבא האדום. כ־2,500 הונגרים וכ-700 חיילים סובייטים נהרגו, אלפים נוספים נפצעו, וכ-250,000 הונגרים עזבו את המדינה כפליטים.
* 1956 ואילך: **[[הרפובליקה העממית הפולנית#דה-סטליניזציה|דה-סטליניזציה בפולין]]** – במחצית השנייה של עשור זה הופך המשטר בפולין לליברלי יותר, תוך שחרור המוני אנשים מהכלא והענקת מספר חירויות לאזרחים.

### המזרח התיכון
* 1950: **[[יחסי טורקיה–ישראל#1948 - 1967|טורקיה המדינה המוסלמית הראשונה שמכירה בישראל]]** – שתי המדינות מכוננות במפנה העשור יחסים דיפלומטיים, ומחליפות ביניהן נציגים בדרגת ציר.
* 1950: **[[פדאיון]]** – מצריים ומדינות מוסלמיות נוספות מהמזרח התיכון מפעילות באופן מוצהר פעילויות טרור נגד ישראל.
* 1951, 1954: **[[סוריה#מהכרזת העצמאות עד הפיכת חאפז אל-אסד (1970)|חוסר יציבות בסוריה של אחרי העצמאות]]** – סוריה כמדינה צעירה וחסרת יציבות חווה בתחילת שנות ה-50 שתי הפיכות שלטון. בהמשך, במטרה לחזק את היציבות השלטונית, תתאחד עם מצריים בתור הרפובליקה הערבית המאוחדת.
* 1952: **[[חוקת 1952|חוקה ליברלית בירדן]]** – ממלכת ירדן מקבלת על עצמה חוקה ליברלית תחת שלטונו של המלך טלאל, גם בעקבות הלכי הרוח הפלורליסטים יחסית שנבעו מסיפוחם של תושבי יהודה ושומרון לממלכה.
* 1952: **[[מהפכת הקצינים החופשיים]]** – מהפכה שלטונית צבאית שמתרחשת במצרים על ידי ארגון בשם תנועת הקצינים החופשיים. התנועה מדיחה את פארוק, מלך מצרים, ומעלה לשלטון את מוחמד נגיב. שיטת השלטון המצרית עוברת משיטה מלוכנית לשיטה רפובליקנית, אם כי נשארת לא-דמוקרטית.
* 1952: **[[היסטוריה של איחוד האמירויות הערביות#עצמאות|שיתוף פעולה פדרלי רשמי בין אמירויות המפרץ]]** – בהשראת בריטניה, מתחיל שיתוף פעולה פדרלי למחצה בין שבע האמירויות, כשלב ביניים לקראת העצמאות העתידית של האמירויות.
* 1953: **[[מקדש הבאב]]** – המקדש שמושלם בחיפה הופך למבנה הראשון של הגנים הבהאיים.
* 1958: **[[הרפובליקה הערבית המאוחדת]]** – איחוד בין סוריה למצרים בין השנים 1958 ל-1961. האיחוד נוצר ב-1958 כצעד הראשון לקראת הקמת אומה כלל-ערבית אחת.
* 1958: **[[עצמאות לבנון#מלחמת האזרחים הראשונה|מלחמת האזרחים הראשונה בלבנון]]** – עקב הריבוי הטבעי הגבוה באוכלוסייה המוסלמית והדרוזית בלבנון, חל שינוי לרעה בגודל אוכלוסיית המרונים, המיעוט השולט והפרו-מערבי, ובשנת 1958 פורץ מרד נגד השלטון, כאשר את המרד מובילה "החזית הלאומית" מין המחנה הפן-נאצריסטי. לאחר ארבעה חודשי לחימה בהם הממשלה נמנעת ככל יכולתה מהפגנת כוח, וזוכה לגיבוי צבאי בעניין זה מצבא ארצות הברית, מגיעים שני הצדדים לפשרה. בהמשך, זוכים המורדים בבחירות וכך משתלטים על הממשלה.
* 1958 ואילך: **[[היסטוריה של עיראק#הרפובליקה העיראקית|תקופה של תהפוכות בעיראק]]** – המלוכה בעיראק מודחת בשנת 1958 על ידי לאומנים ערביים ועבד אל-כרים קאסם הופך למנהיג המדינה. פייסל השני, מלך עיראק נתלה בכיכר העיר בבגדאד. המהפכה מכניסה את המערכת הפוליטית בעיראק לסכסוך ולחוסר יציבות שיימשכו כמה שנים.
* **[[היסטוריה של כווית#תור הזהב|תור הזהב של כווית]]** – עשור זה הוא חלק מתקופת תור הזהב של כווית. בשנת 1952 הופכת כווית ליצואנית הנפט הגדולה ביותר במפרץ הפרסי. בשנות ה-50 של המאה ה-20 מתפתחת כווית במהירות, כמדינת חסות בריטית, בזכות כמויות הנפט האדירות שהופקו מאדמתה, ורמת החיים של תושביה – רובם ככולם בני שבטים בדואים – מזנקת. לכווית זורמים עובדים זרים רבים ממדינות שונות.
* **[[שריעה#מעמד השריעה כיום|פיחות במעמד המשפטי של השריעה]]** – לאורך שנות ה-50, נמשכת מגמה של חילון משפטי בעולם הערבי, ושיאה ב-1956, כאשר מבוטלים בתי הדין השרעיים שבמצרים וכל סמכויותיהם עברו לבתי הדין האזרחיים. שינויים המחלישים משפטית את השריעה באים לידי ביטוי גם במקומות נוספים, דוגמת סוריה.

### המזרח הרחוק ואוקיאניה
* 1950: **[[היסטוריה של הודו#שנות ה-50|הודו הופכת לדמוקרטיה המאוכלסת בעולם]]** – 3 שנים לאחר עצמאות הודו, הודו הופכת רשמת לרפובליקה ההודית, עם אישור החוקה ב־26 בינואר 1950.
* 1950: **סיום [[מלחמת האזרחים הסינית]]** – מלחמת אזרחים שמתקיימת בסין משנת 1927 בין המפלגה הלאומית הסינית (קוומינטנג) למפלגה הקומוניסטית הסינית (CPC), מגיעה לסיומה בניצחון הקומוניסטים, שמשתלטים על רוב גדול של שטחי סין ומקימים את הרפובליקה העממית של סין. הלאומנים נאלצים לברוח ולהקים את הרפובליקה הסינית בטאיוואן.
* 1950–1951: **[[ההשתלטות הסינית על טיבט|סין מספחת את טיבט]]** – בשנת 1950 נכנס "צבא השחרור העממי" לאזור הטיבטי צ'אמדו, כשהוא מוחץ ללא קושי את ההתנגדות הזעומה של הצבא הטיבטי דל האמצעים. ב-1951, הושג, תחת לחץ צבאי, "הסכם שבע-עשרה נקודות", בין נציגי הדלאי לאמה לנציגי בייג'ינג, המאשרר את ריבונותה של סין על טיבט.
*1955: **[[המפלגה הליברלית-דמוקרטית (יפן)|המפלגה הליברלית-דמוקרטית ביפן]]** – נוסדת ועולה לשלטון המפלגה, שהופכת לדומיננטית ביותר ביפן בשבעת העשורים הבאים.
* 1956: **[[רפובליקה אסלאמית|רפובליקה איסלאמית]]** – ב-1956 פקיסטן הופכת למדינה הראשונה בעולם שמנהיגה משטר של רפובליקה איסלאמית.
* 1956–1957: **[[מערכת מאה הפרחים]] ו[[המערכה כנגד הימין]]** – למשך שנה אחת, המפלגה הקומוניסטית בסין מתירה ואף מעודדת מגוון רחב של השקפות עולם ופתרונות מדיניים. מאו דזה-דונג יוזם זאת ממניע נסתר לחזק את מעמדו, בהנחה שטענות ההמונים יתמכו במפלגתו. בפועל, מגלה מאו שאינו מצליח לתעל את הביקורת לטובתו, כשהאינטליגנציה מתחילה לבקר ולהצביע על טעויות המשטר ומחדליו. בתגובה פותח מאו במערכה כנגד "הימניים, אויבי העם, העשבים השוטים והמורעלים".
* 1956–1959: **ניסיון המרידה בטיבט** – לקראת סוף שנות ה-50 הולכים וצוברים תאוצה התקוממויות של טיבטים כנגד השלטונות הסינים, שנתמכים על ידי ה-CIA האמריקאי. עד שנת 1959 מחוסל המרד לחלוטין וטנזין גיאטסו, הדלאי לאמה ה-14, בורח מטיבט להודו. גולים טיבטים טוענים שעשרות אלפי טיבטים נהרגו באותן השנים.
*1958: **[[חוק ההגירה באוסטרליה]]**  – ביטולו של חוק ההגירה האוסטרלי, המפלה לרעה מהגרים שאינם מאירופה, שהיה בתוקף מראשית המאה.
* 1958–1960: **[[הקפיצה הגדולה קדימה]]** – המפלגה הקומוניסטית עורכת תוכנית רפורמה נרחבת ברפובליקה העממית של סין בין 1958 ו-1960. על אף שכוונת הרפורמות היא לנצל את שפע כוח העבודה הזול כדי לתעש במהירות את המדינה, הזינוק הגדול נכשל כליל, ומביא לתוצאות הרות אסון ולרעב המוני בו גוועים 20 עד 30 מיליון איש ברעב עד 1961.
* **דמוקרטיזציה וליברליזציה במזרח הרחוק** – בעשור זה מדינות שונות באסיה חוות דמוקרטיזציה. ברפורמה דמוקרטית בנפאל מתפרסמת חוקה חדשה, ונערכות הבחירות הדמוקרטיות הראשונות עבור אספה לאומית (הדמוקרטיזציה בנפאל לא האריכה ימים); בבהוטן נוסדת רשות מחוקקת שמטרתה לקדם בהדרגה רעיונות דמוקרטיים, בתקווה להרחיקה מהשפעתה של סין הקומוניסטית. במקביל הודו הדמוקרטית מאמצת לאורך העשור מספר חוקים ליברליים המכירות בזכויות נשים על חשבון מסורות מקומיות.

### אמריקה הצפונית
[ממוזער|180px|בשנת 1959 [פידל קסטרו הופך למנהיג קובה בעקבות המהפכה הקובנית]]
* 1950: **[[אגודת מאטאשין]]** – האגודה, הנחשבת לארגון ההומוסקסואלים הראשון בארצות הברית, מתכנסת לראשונה ב-1950.
* 1950–1956: **[[מקארתיזם]]** – תקופה זו מאופיינת בחשש עמוק שהולך ונפוץ בארצות הברית מפני עליית הקומוניזם, ובמסע ציבורי נרחב שמעורר פחד מפני השפעה קומוניסטית ומפני מרגלים סובייטיים. הסנטור ג'וזף מקארתי, מנהיג מסע אנטי-קומוניסטי נמרץ משנת 1948 ועד אמצע שנות החמישים ובמסגרתו נחשדים אנשים בתקשורת, בתעשיית הקולנוע, בממשל, בצבא ובעיסוקים אחרים, כבעלי נטיות קומוניסטיות. בתקופה זו נכנס לתוקפו גם חוק הפיקוח על קומוניסטים, והמפלגה הקומוניסטית האמריקאית מוצאת אל מחוץ לחוק.
* 1953: **דמוקרטיזציה בקוסטה-ריקה** – החל משנת 1953 מתחילות בקוסטה ריקה בחירות בהתאם לחוקה.
* 1954: **[[מבצע PBSUCCESS]]** – הפיכה צבאית ביוזמת ה־CIA וחברת הפירות המאוחדת מסלקת את הנשיא הנבחר של גואטמלה, חקובו ארבנס גוסמן.
* 1954: **[[פסק דין בראון נגד מועצת החינוך]]** – פסק דין תקדימי של בית המשפט העליון של ארצות הברית קובע דה יורה כי הפרדה על רקע גזעי בחינוך הציבורי בארצות הברית היא בלתי חוקתית.
* 1955–1968: **[[התנועה לזכויות האזרח]]** – תנועה חברתית שמנהלת מאבק ארוך, לא אלים בעיקרו, למען זכויות אזרח שוות ולשוויון במסגרת החוק, בעיקר לאזרחים האפרו-אמריקאים של ארצות הברית.
* 1959: **[[המהפכה הקובנית]]** – סדרת האירועים בשלהי שנות ה-50, שבמהלכה מודח שליט קובה פולחנסיו בטיסטה, ובמקומו תופס את השלטון פידל קסטרו, שמנהיג בה משטר מרקסיסטי.
* 1959: **[[אלסקה]] ו[[הוואי]]** – מצטרפות כמדינה ה-49 וה-50 של ארצות הברית, בהתאמה, בשנת 1959.
* **[[פרוור (תהליך)#הפרוור בארצות הברית|עליית הפרוורים בארצות הברית]]** – לאורך שנות ה-50 ואילך, ההגירה לפרוורים בארצות הברית פוגעת קשות בערים המרכזיות. אחוז התושבים אשר גרים בערים בארצות הברית ירד בשנים 1950–1990 מ-64% ל-38% בלבד. אחת התוצאות ההרסניות ביותר של הפרוור באותה עת היה ירידה בשיעורי המס בערים, בשל ההגירה מהן החוצה. כמו כן, הפרוור שינה את המאזן החברתי-כלכלי בערים והוביל לעלייה בפשיעה ובמתחים בין-גזעיים.
* **[[היסטוריה של מקסיקו#הנס הכלכלי|הנס הכלכלי של מקסיקו]]** – בעשורים שלאחר מלחמת העולם השנייה, נהנית מקסיקו מתופעה אשר זוכה לכינוי "הנס הכלכלי של מקסיקו", אשר מתאפיינת בצמיחה כלכלית מואצת.

### אמריקה הדרומית
* 1952–1954: **[[מלחמת הצ'אקו|השלכות מלחמת הצ'אקו]]** – אף על פי שמלחמת הצ'אקו בין בוליביה לפרגוואי הסתיימה עוד בסוף שנות ה-30, סבלו שתי המדינות, בעקבות המלחמה, מאי יציבות פוליטית גדולה, שהגיעה לשיאה בשנות ה-50. בבוליביה גורמת המלחמה לזעזוע חברתי, ששיאה במהפכה שהובילה תנועת MNR המהפכנית-לאומנית, ב-1952; בפרגוואי גורמת המלחמה לסיום שלטונה של המפלגה הליברלית, ולהחלפתו בסדרת משטרים צבאיים, עד לעלייתו לשלטון של העריץ גנרל אלפרדו סטרסנר, ששולט במדינה ביד ברזל במשך 35 שנה, החל משנת 1954.
* 1955 ואילך: **[[היסטוריה של ארגנטינה#השלטון הצבאי|תחילת תקופת המשטרים הצבאיים בארגנטינה]]** – הפיכה צבאית בארגנטינה בהובלת אדוארדו לונארדי מדיחה את חואן פרון ב-1955. הפיכה זו מכניסה את ארגנטינה לכמה עשורים תחת שלטון רודני צבאי ושנים מועטות של שלטון אזרחי נבחר.
* 1958: **[[הסכם פונטו פיחו]]** – נחתם הסכם בין שלוש מפלגות בוונצואלה, לכאורה במטרה להשיג יציבות למשטר הדמוקרטי החדש. ההסכם סופג ביקורת רבה על כך שלמעשה מונע מכוחות פוליטיים חדשים להתחזק.
* **[[היסטוריה של ברזיל: דמוקרטיזציה ופיתוח (1945–1964)|דמוקרטיזציה ופיתוח בברזיל]]** – בשנות ה-50 ברזיל מתפתחת באופן מואץ, אך גם צוברת חובות חוץ בגובה של שלושה מיליארד דולר.

### אפריקה
* 1953: **[[הפדרציה של רודזיה וניאסלנד]]** – בשנת 1953 מתאחדת רודזיה עם צפון רודזיה (היום זמביה) ועם ניאזאלנד (באנגלית: Nyasaland, היום מלאווי) ליצירת פדרציה תחת חסות בריטית. בין המטרות שבבסיס הקמת הפדרציה, עומד הניסיון הבריטי לייצב באפריקה גורם פרו-בריטי חזק כתגובה לעלייתה לשלטון של המפלגה הלאומית באיחוד דרום אפריקה.
* 1956: '''מלחמת האחים בסודאן''' – מיד עם קבלת העצמאות של סודאן מבריטניה בשנת 1956, פורצת מלחמת אזרחים, בה שבטי הדרום ביקשו להשיג לעצמם עצמאות.
* 1959: **[[נילוס#חלוקת מימי הנילוס|חלוקת מימי הנילוס]]** – מצרים וסודאן מעדכנות את ההסכם שנחתם בשנות ה-20 בין הבריטים למצרים, ומסכמות ביניהם חלוקה של 87% ממימי נהר הנילוס ביניהן, תוך התנגדות רשמית לכל ניסיון של מדינה אחרת לפגוע במכסה זו. בהמשך, הסכם זה יעורר מחלוקת רבה בין המדינות השונות אשר נהר הנילוס זורם בשטחן.
* 1959–1961: **[[רואנדה#הרפובליקה הראשונה - 1959–1973|הפיכה ברואנדה]]** – לקראת הכרזת העצמאות של רואנדה מידי הבלגים, מתחיל מאבק פנימי ברואנדה, שעדיין תחת שלטון בלגי, בין המיעוט השולט הטוטסי לבין ההוטו, הרוב הנשלט. המתח מגיע לשיא בין השנים 1959–1961 כאשר טבחו בני שבט ההוטו במאות מבני שבט הטוטסי.
* **[[אפרטהייד|האפרטהייד בדרום אפריקה]]** – בשנות ה-50 הונהגו בדרום אפריקה מספר חוקים המפלים לרעה אזרחים שחורי עור לעומת אזרחים לבני עור. בין החוקים בעשור זה: איסור על יחסי מין בין לבנים לבין בני גזעים אחרים; רישום בתעודת הזהות על פי גזע, וחובה על נשיאתה; איסור על לא-לבנים להתגורר בערים, והגבלת תנועתם; הפרדה גזעית במתקני שעשועים, מתקני שירותים, חופי רחצה וכדומה; קביעת רמת החינוך לה זכאים השחורים – כנמוכה משמעותית מזו של הלבנים; מיסוד אפליה בתעסוקה.

## כלכלה

* 1958: **[[תקן הזהב]]** – לאחר תקופת ביניים ארוכה של העדר תקן בין-לאומי לקביעת ערך מטבעות, מרבית המעצמות העולמיות מאמצות מודל לתקן המקל על החלפת המטבעות שלהן לזהב ובחזרה.
***[[צמיחה כלכלית]]** – עשור זה והעשור הבא היו נקודת השיא של הצמיחה בהיסטוריה, שלא נשברה גם בראשית המאה ה-21.
***[[יפן בתקופת הכיבוש האמריקאי|צמיחת יפן תחת כיבוש ארצות הברית]]** – במסגרת תוכנית של התפתחות תעשייתית אגרסיבית, מדיניות הגנה כלכלית והטלת משימת ההגנה הצבאית על ארצות הברית, זינק התל"ג של יפן והיא נעשתה לאחת מהכלכלות הגדולות בעולם. תהליך הכיבוש מסתיים באופן רשמי בשנת 1951, אבל בפועל נותרת ביפן התערבות אמריקאית גם בעשורים הבאים.

### התרחשויות כלכליות נוספות
**[[:קטגוריה:חברות_שהוקמו_בשנות_ה-1950|חברות בולטות שהוקמו בעשור זה]]:** סובארו (1953), ברגר קינג (1954), ויזה (1958), LG אלקטרוניקה (1958).

## התנקשויות, חיסולים, וניסיונות התנקשות

[ממוזער|150px|[רצח המלך עבדאללה]]
התנקשויות וחיסולים בולטים במהלך העשור:
* 1950: **[[ניסיון ההתנקשות בהארי טרומן]]** – שני לאומנים מפוארטו ריקו ירו לעבר הנשיא טרומן בוושינגטון הבירה והרגו שניים מסוכני השירות החשאי. הנשיא לא נפגע. אחד המתנקשים נהרג והשני נדון למוות. הנשיא טרומן המיר את עונשו למאסר עולם.
* 1951: **[[רצח המלך עבדאללה]]** – המלך עבדאללה הראשון נרצח במהלך תפילות יום השישי בירושלים. עם רצח פוליטי זה באה לקיצה למשך זמן רב האפשרות למשא ומתן לשלום בין ישראל לירדן. המשא ומתן בין ישראל לבין ירדן יתחדש כעבור כעשרים שנה, במגעים בין המלך חוסיין לבין בכירים בממשלת ישראל, בסדרה מתמשכת של פגישות חשאיות, שהבשילו לידי הסכם השלום בין ישראל לירדן בשנת 1994.
* 1952: 11 מנאשמי **[[משפטי פראג]]**, בהם רודולף סלנסקי, מוצאים להורג
* 1955: **ההתנקשות בנשיא פנמה** – חוזה אנטוניו רמון קאנטרה, נשיא פנמה, נרצח בהתנקשות.
* 1956: **רצח נשיא ניקרגואה** – אנסטסיו סומוסה גרסיה, הנשיא העריץ של ניקרגואה, נרצח בידי מתנקש. אחרי מותו תפס את כס הנשיאות בנו, לואיס סומוסה דביילה.
* 1958: **רצח מלך עיראק** – פייסל השני, מלך עיראק נתלה בכיכר העיר בבגדאד בידי מורדים.
* 1959: **רצח [[ראש ממשלת סרי לנקה]]** – ראש ממשלת סרי לנקה בנדרנייקה, נרצח כחלק ממלחמת האזרחים בסרי לנקה.

## אסונות
### אסונות טבע
* 8 ביוני 1953 – 115 הרוגים בסופת טורנדו אשר מכה בעיר פלינט שבמישיגן. זהו הטורנדו האחרון שגבה יותר מ-100 קורבנות.
*1954–1955 – 3 סופות הוריקן מכות בתוך שנתיים באמריקה הצפונית, וגובות את חייהם של למעלה מ-300 בני אדם. הוריקן "קרול" שהכתה באוגוסט 1954 היא סופת ההוריקן הראשונה במסורת האמריקאית של נתינת שמות לסופות הוריקן, כאשר במשך עשרות שנים נהוג היה לתת לסופות שמות נשיים.
* 27 ביוני 1957 – סערת ההוריקן "אודרי" הורגת 500 בני אדם בלואיזיאנה וטקסס.
*2 ביולי 1957 – ברעידת אדמה במגניטודה 7.4, מצפון לטהראן באיראן נהרגים 2,500 איש.
* 27 בספטמבר 1959 – קרוב ל-5,000 איש נספים בסופת טייפון באי הונשו (Honshu) ביפן.

### אסונות מעשי ידי אדם
* 6 בפברואר 1958 – **[[האסון האווירי במינכן]]** – 22 איש, ובהם 8 משחקני מנצ'סטר יונייטד, נהרגים בהתרסקות מטוס של חברת BEA בטיסה 609.
* 3 בפברואר 1959 – **[[היום שבו מתה המוזיקה]]** – מתרסק מטוס שעליו שלושה כוכבי הרוק אנד רול באדי הולי, ריצ'י ואלנס וג.פ. "ביג בופר" ריצ'רדסון.

### בריאות
* 1957–1958: '''השפעת האסיאתית''' – מגפת שפעת שמקורה בדרום סין, מתפשטת בעולם וגובה, על פי הערכות שונות, בין 1 ל-4 מיליון קורבנות.

## מדע וטכנולוגיה
### טכנולוגיית חלל
[שמאל|190px|ממוזער|ברית המועצות משגרת את [ספוטניק 1, הלוויין המלאכותי הראשון.]]
* 1951: **[[חגורת קויפר]]** – גילויה של חגורת קויפר הסובבת את השמש.
*1953: **[[גלקסיית אנדרומדה#היסטוריה|מדידת מרחק גלקסיית אנדרומדה]]** – עם השלמת מצפה הכוכבים פאלומר, נערכות המדידות המדויקות ביותר עד לאותו רגע, לגבי המרחק של גלקסיית שביל החלב מגלקסיית אנדרומדה – מדידות שהיו שונות מאוד מהתחזיות הקודמות (יותר מכפול מתחזיות).
* 1957: **תחילת [[המרוץ לחלל]]** – ב-4 באוקטובר 1957 ברית המועצות משגרת לחלל את ספוטניק 1, הלוויין המלאכותי הראשון. אירוע זה מתחיל למעשה את המירוץ לחלל בין ארצות הברית וברית המועצות. בהמשך אותו שנה משגרת ברית המועצות את היצור החי הראשון אל החלל, היא לייקה הכלבה, הטסה בלוויין הספוטניק 2.
* 1958: **[[נאס"א]]** – סוכנות החלל של ארצות הברית, נוסדת כאחראית על תוכנית החלל האמריקאית.
* 1958: **[[אקספלורר 1]]** – הלוויין משוגר אל החלל על ידי ארצות הברית ובאמצעותו אושרה התאוריה לגבי קיומן של חגורות הקרינה הקוסמיות המקיפות את כדור הארץ. אלו קיבלו בהמשך את השם חגורת ואן אלן.
*1959: **[[חקר הירח#המרוץ לחלל|העצם המלאכותי הראשון שמגיע לירח]]** – ברית המועצות משגרת לחלל החיצון את לונה 1. זהו הלוויין המלאכותי הראשון שמקיף את הירח. בהמשך אותה שנה, הגשושית הסובייטית לונה 2 מתרסקת על פני הירח, ובכך הופכת לעצם הראשון מעשה-ידי אדם המגיע לשם.

### טכנולוגיה צבאית
[שמאל|ממוזער|250px|ניסוי בפצצת מימן בעוצמה של 15 מגהטון על ידי [ארצות הברית בשנת 1955. צולם ממרחק 125 ק"מ מהפיצוץ.]]
* 1950: **[[קרב אוויר#עידן הסילון|תחילת עידן הסילון]]** – מתקיים קרב האוויר הראשון בהיסטוריה בין שני מטוסי סילון, במסגרת מלחמת קוריאה.
* 1952: **[[פצצת מימן]]** – ארצות הברית עורכת את הפיצוץ הנסיוני הראשון של פצצת המימן.
* 1952: **[[היסטוריה של הנשק הגרעיני#ראשית התפשטות הנשק הגרעיני בעולם: בריטניה, צרפת וסין|נשק גרעיני לבריטניה]]** – בריטניה עורכת ניסוי ראשון בנשק גרעיני.
* 1952: **[[M48 פטון]]** – פיתוחו של הטנק האמריקאי הראשון שנחשב לטנק מערכה עיקרי. הטנק משרת בצבאות רבים בעולם.
* 1955: **[[עוזי]]** – פיתוחו של תת המקלע מתוצרת התעשייה הצבאית הישראלית. לאורך השנים התעשייה הצבאית ייצרה למעלה מ-10 מיליון יחידות של העוזי שיוצאו למדינות רבות ברחבי העולם.
***[[טיל קרקע-אוויר|טילי קרקע אוויר]]** – בעשור זה הופכות לראשונה למבצעיות מערכות הגנה כנגד איומים אוויריים, אליהם הצטרפו בעשור האחרון גם מטוסי סילון ופצצות גרעין.

### פיתוחים טכנולוגיים נוספים
* 1952 ואילך: **[[טרנזיסטור]]ים** הופכים לנפוצים – במהלך שנות החמישים, טרנזיסטורים הופכים נפוצים ומשמעותיים בפיתוחים טכנולוגים שונים. הטרנזיסטורים הופיעו במרכזיות טלפוניה (1952), מכשירי עזר לשמיעה (1953) ומקלטי רדיו ניידים (1954).
* 1953: **[[טלוויזיה צבעונית]]** – משווקת לראשונה.
* 1953: **[[מחפרון]]** – המחפרון, המכונה "שופל", מומצא בבריטניה על ידי ג'וזף סיריל במפורד, מייסד חברת JCB.
* 1953: **[[לייזר#היסטוריה|בסיסה של טכנולוגיית הלייזר]]** – צ'ארלס טאונס בונה את המייזר בשנת 1953. בשנת 1958 הביוכימאי זוכה פרס נובל, ג'ורג' ואלד, ועמיתיו מגלים שפוטונים עשויים להיבלע על ידי אלקטרונים באטומים ובמולקולות, ולגרום לשינויים ברמות האנרגיה שלהם. הישגים אלו היו שלבים בדרך להמצאת הלייזר ולפיתוחים נוספים.
* 1954: **[[סוללה סולארית]]** – פיתוחה של הסוללה הסולארית.
* 1954: **[[תחנת כוח גרעינית]]** – תחנת הכוח הגרעינית הראשונה בעולם מופעלת באונינסק ליד מוסקבה.
* 1955: **[[שלט רחוק]]** – חברת זנית הציגה את השלט האלחוטי הראשון שפעל באמצעות אור נראה.
* 1957 ואילך: **[[שפת תכנות#התפתחותן של שפות התכנות|שפות התכנות הראשונות]]** – לקראת סוף עשור זה, מתפתחות כמה משפות התכנות המוקדמות ביותר: Fortran, Lisp, ALGOL, COBOL.
* 1957: השעון החשמלי הראשון מוצג על ידי חברת השעונים המילטון.
* 1958: **[[לוגיקה טרינארית]]** – פיתוחו של המחשב הראשון בעל לוגיקה טרינארית בברית המועצות.
* 1958: **[[מעגל משולב]]** – נוצר לראשונה על ידי ג'ק קילבי.
* 1959: **[[מכונת צילום]]** – מפותחת על ידי חברת זירוקס.
* 1959: **[[מקלט טלוויזיה]] נייד** – מפותח על ידי חברת סוני.


קובץ:ZenithSC500SpaceCommand-TVRemoteControl CBCMuseum.png|בשנת 1955 חברת זנית מציגה את השלט רחוק
קובץ:RCA_CT-100_screenshot.jpg|בתחילת העשור משווקת לראשונה הטלוויזיה הצבעונית
קובץ:Sony portable tv TV8-301.jpg|בשנת 1959 משווק לראשונה מקלט הטלוויזיה הנייד הראשון


### הישגים מדעיים בתחום הרפואה
[150px|ממוזער|החיסון הראשון ל[פוליו מפותח לראשונה בשנות ה-50 על ידי ד"ר יונה סאלק]]
* 1950: **[[השתלת כבד]]** – השתלת הכבד הראשונה בעולם מתבצעת על ידי ד"ר ריצ'רד לאולר בשיקגו.
*1953: **[[אולטרה סאונד]]** – מתקיימת מדידת האולטרה סאונד הראשונה המוצלחת של פעילות לב, ובהמשך אותה השנה, גם סריקה ראשונה של פעילות מוח.
* 1953: **[[מבחן אפגאר]]** – מוצג לעולם על ידי ד"ר וירג'יניה אפגאר. שיטה זו להערכת בריאות ילוד, מפחיתה דרסטית תמותת תינוקות בעולם.
* 1953: **[[תלידומיד]]** – פיתוחה של התרופה, אשר משמשת לטיפול במספר מחלות.
*1954: **[[השתלת כליה]]** – השתלת הכליה הראשונה מתבצעת בבית חולים בבוסטון.
* 1955: **[[חיסון פוליו]]** – חיסון לפוליו מפותח לראשונה על ידי ד"ר יונה סאלק.
*1956: **[[שיתוק ילדים#חיסון נגד הנגיף|חיסון לשיתוק ילדים]]** – חיסון למחלה משוחרר לציבור.
***[[אנטיביוטיקה]]** – לאורך העשור מפותחים סוגים חדשים ויעילים של אנטיביוטיקה המטפלת בספקטרום רחב של חיידקים, וכן אנטיביוטיקה שמטפלת בחיידקים שהחלו לפתח עמידות לפניצילין.

### הישגים מדעיים נוספים
[שמאל|100px|ממוזער|[פרנסיס קריק וג'יימס ווטסון מגלים את המבנה הספירלי של ה-DNA]]
[180px|ממוזער|ב-1953 פסגת ה[אוורסט נכבשת לראשונה על ידי אדמונד הילרי וטנזינג נורגיי]]
* 1950 ואילך: **[[בינה מלאכותית]]** – מתחילה כתחום ניסויי בשנות ה־50, עם חלוצים כמו אלאן ניואל והרברט סימון, שמייסדים את מעבדת הבינה המלאכותית הראשונה באוניברסיטת קרנגי מלון, וג'ון מקארתי ומרווין מינסקי, שייסדו את המעבדה ב־MIT ב־1959. בשנים אלו מציע אלן טיורינג את מבחן טיורינג כמדד אפשרי למידה שבה יש למכונה כלשהי אינטליגנציה.
* 1950: **[[קליפורניום]]** – חוקרים מאוניברסיטת ברקלי בקליפורניה מכריזים על יצירת היסוד הכימי מספר 98, וקוראים לו קליפורניום.
*1950: **[[חיזוי מזג אוויר]]** – לראשונה מערכת ממוחשבת מצליחה לחזות מראש נתוני לחץ אטמוספירי, בהתאם לחזונו של לואיס פריי ריצ'רדסון. הצלחה זו מאפשרת מעשית חיזוי מזג אוויר.
*1951: **[[האוקיינוס השקט#גאולוגיה|מיפוי העמקים העמוקים בעולם]]** – הנקודה העמוקה ביותר באוקיינוס (ובעולם בכלל) שנמצאת באוקיינוס השקט ליד איי מריאנה הצפוניים, נחקרת לראשונה באופן מלא על ידי חיל הים הבריטי.
* 1952: **[[שיבוט#שיבוט בהעברת גרעין תא סומטי|שיבוט ראשון של יצור חי]]** – ראשני צפרדע הופכים לבעל החיים הראשון אשר שובט בהצלחה על ידי החוקר האמריקני, תומאס קינג.
*1952: **[[מודל הודג'קין-האקסלי]]** – המודל המתאר את התגובה החשמלית של תאי עצב ומסביר את אופן היווצרותם של דחפים עצביים, עליהם מתבססת התקשורת העצבית, מתפרסם על ידי אלן הודג'קין ואנדרו הקסלי, אשר זוכים בפרס נובל על הישג זה.
* 1953: **[[אוקסיטוצין (הורמון)|אוקסיטוצין]]** – וינסנט דו ויניו גילה את הורמון האוקסיטוצין.
* 1953: **[[אוורסט#ההעפלה הראשונה אל פסגת האוורסט|העפלה לפסגת האוורסט]]** – פסגת **ה[[אוורסט]]** נכבשת לראשונה על ידי אדמונד הילרי וטנזינג נורגיי.
* 1953: **[[גילוי מבנה ה-DNA]]** – פרנסיס קריק וג'יימס ווטסון מגלים את המבנה הספירלי של ה-DNA.
* 1953: **[[ניסוי מילר-יורי]]** – סטנלי מילר והרולד יורי מצליחים ליצור במעבדה חומצות אמינו שהם אבני הבניין של החלבונים, במטרה להתחקות אחר המרק הקדום שהוא הבסיס לתחילת החיים, על פי ההשערות.
* 1954: **[[CERN]]** – היווסדו של המרכז האירופי לחקר הגרעין.
*1956: **[[אלגברה הומולוגית]]** – מוכרת כענף עצמאי, כאשר אנרי קרטן וסמואל אילנברג מפרסמים את ספרם "Homological Algebra".
* 1957: **[[טקטוניקת הלוחות|גיבוש תאוריית טקטוניקת הלוחות]]** – בעקבות עבודת מיפוי נרחבת שנעשתה בידי ברוס היזן, מארי ת'ארפ, מוריס יואינג ואחרים, מתגלה כי הרכס המרכז-אטלנטי הוא חלק ממערכת עולמית של רכסים תת-ימיים, גילוי שמוביל לאישוש תאוריית נדידת היבשות וגיבוש תאוריית טקטוניקת הלוחות.
* 1957 ואילך: **[[מיפוי הקטבים]]** – בסוף שנות ה-50 נרשמים הישגים חסרי תקדים במיפוי הקטבים. משלחת סובייטית מגיעה לראשונה בהיסטוריה אל הקוטב הדרומי הלא נגיש בשנת 1957. הם מקימים שם את תחנת סובטצקייה. בשנת 1958 הצוללת הגרעינית האמריקאית נאוטילוס משלימה מעבר מתחת לכיפת הקרח של הקוטב הצפוני. בשנה לאחר מכן צוללת אמריקאית נוספת היא הראשונה להגיע אל פני השטח של הקוטב הצפוני.
* 1957–1958: **[[השנה הגאופיזית הבין-לאומית]]** – מיזם בין-לאומי שנערך מ-1 ביולי 1957 ועד 31 בדצמבר 1958 והוכרז על ידי המועצה הבין-לאומית של ארגוני מחקר. במיזם השתתפו 67 מדינות.
*1958: **[[התחממות עולמית|חקר ההתחממות העולמית]]** – מתחילה מדידה במטרה לאסוף נתונים קבועים על ההתחממות העולמית, על ידי תיעוד ממצאי גזי חממה ואירוסולים סולפטיים.

## תרבות פופולרית
### מוזיקה

[שמאל|ממוזער|180px|[אלביס פרסלי ב"רוק בבית הסוהר" מ-1957]]
* ה**[[רוק אנד רול]]** נוצר ומתפתח, בעקבות המהפכה האלקטרונית בבלוז. בעקבות עלייתם של סגנונות אלו, פותחה ושווקה לראשונה גיטרה בס.
* **[[מוזיקת פופ|מוזיקת הפופ]]** המסורתית מגיעה לשיאה.
* במהלך שנות ה-50 הזמר האמריקני **[[אלביס פרסלי]]** הצליח להביא את מספר הלהיטים הרב ביותר לצמרת מצעד הפזמונים המרכזי של תעשיית המוזיקה האמריקאית (10 שירים) וכמו כן הצליח להישאר במשך הזמן הרב ביותר בצמרת המצעד (57 שבועות).
***[[סלסה (מוזיקה)|מוזיקת הסלסה]]** נוצרת בתקופה זו, בגרסתה המערבית-הפופולרית, כאשר השפעות של מוזיקה קובנית מגיעות לארצות הברית.
* **[[מצעד הפזמונים של בילבורד (1950–1958)|הסינגלים הנמכרים ביותר בארצות הברית במהלך העשור לפי מגזין בילבורד]]:** "Goodnight, Irene" (1950), "Too Young" (1951), "Blue Tango" (1952), "The Song From Moulin Rouge (Where Is Your Heart)" (1953), "Little Things Mean A Lot" (1954), "Cherry Pink And Apple Blossom White" (1955), "" (1956), "All Shook Up" (1957), "Nel blu dipinto di blu" (1958), "The Battle of New Orleans" (1959)

### טלוויזיה
260px|ממוזער|משפחה אמריקנית צופה ביחד בטלוויזיה, 1958
* במהלך שנות ה-50, הטלוויזיה מחליפה בהדרגה את הרדיו כאמצעי התקשורת הדומיננטי במדינות המתועשות.
* 1950: **[[צחוק מוקלט]]** – תוכנית הטלוויזיה הראשונה שעושה שימוש בפסקול של צחוק מוקלט היא "המופע של האנק מק'קיון".
*1951: **[[קומדיית מצבים]]** – סגנון זה, שהחל עוד בעשור הקודם, מקבל את שמו עם עליית הפופולריות שלו, בעקבות סדרות בולטות כמו "לוסי אהובתי".
*1951: **[[תוכנית אירוח|תוכניות האירוח]]** – בשנת 1951 עולה לאוויר בארצות הברית תוכנית האירוח הראשונה, בכיכובו של ג'ו פרנקלין. בשנת 1954 נוחל סגנון זה הצלחה רבה עם תחילת שידורה של The Tonight Show, אשר משודרת ברצף מאז ועד היום.
*1959: **[[טלוויזיה צבעונית]]** – תוכנית המערבונים בוננזה היא תוכנית הטלוויזיה הראשונה שמשודרת בצבע.
***תוכניות וסדרות טלוויזיה בולטות מחו"ל שעלו לשידור במהלך העשור**: לוסי אהובתי (1951), דראגנט  (1951),  (1952),  (1952),  (1952), הרפתקאותיו של סופרמן (1952), החיים עם אליזבת (1953), רין טין טין  (1954), פלאש גורדון (1954) , The Tonight Show (1954),  (1954), אלפרד היצ'קוק מגיש (1955), לאסי (1954), כשהעולם מסתובב (1956), The Honeymooners (1956),  (1957), פרי מייסון (1957), מווריק  (1957), פרי מייסון  (1957),  (1957),  (1958), אזור הדימדומים (1959), בוננזה (1959), הבלתי משוחדים  (1959), לאראמי  (1959).

### מגמות אופנה

המונח "דור הביט" תיאר זרם אומנותי של תחילת העשור, המאופיין בכתיבה חופשית ואסוציאטיבית, בשפת דיבור, אשר כותביה כותבים את כל אשר על דעתם ונמנעים מלערוך תיקונים בטקסט. בשנת 1958 נטבע בארצות הברית המונח "ביטניק", כינוי גנאי לנערים מזוקנים וצמאי חופש, המשתמשים בסמים ובאלכוהול, ושהוריהם או מנהלי בית הספר חששו כי יהפכו לקומוניסטים.

החופש, הפוליטיות וגילם הצעיר של הביטניקים יהוו שנים אחר כך מודל לתנועת-נגד: למשל, ההיפים בשנות השישים והפאנקיסטים בשנות השבעים.

שנות ה-50 במערב מזוהות עם אופנת ההוט קוטור – ביגוד ואביזרי אופנה יוקרתיים שהוכנו והותאמו באופן אישי – שהחלה לצבור פופולריות לאחר מלחמת העולם השנייה, לאחר שמדינות המערב יצאו מכלכלת הצנע של המלחמה, ופריז חזרה להיות בירת האופנה העולמית. אחת התוצאות של השגשוג הכלכלי שלאחר מלחמת העולם השנייה הייתה זמינות רבה של בדים סינתטיים חומרים כמו ניילון, ופוליאסטר, אשר היו נוחים לכביסה.

הכתפיים המרובעות והחצאיות הקצרות חלפו מהאופנה, והתחלפו בעיצובי צורות וצלליות בבד ובעיצוב בגדים המחמיאים מאוד לצורת הגוף הנשית, דוגמת דיור. אופנה זו באה לידי ביטוי, בדרך כלל, בגזרת כתפיים צרות, מותניים צמודים, דגש על חזה, חצאיות ארוכות יותר, ולרוב בעלות שוליים רחבות יותר. באמצע שנות ה-50 אופנה זו פינתה בתורה את מקומה לאופנה חדשה של ביגוד שאינו מותאם אישית לצורת הגוף, וחלק מבגדים אלו כונו על ידי מגזין ווג "שמלת חולצת טריקו". מגמה חדשה, שצברה תאוצה בתקופה זו, הייתה שבני הנוער פיתחו אופנה משלהם, במקום להתלבש בדומה להוריהם כמו בעשורים הקודמים.

עוד בתחילת העשור, הביקיני, שחולל סערה ברחבי העולם בהמשך, הפך פופולרי על חופי הריביירה הצרפתית. הזינוק המשמעותי ביותר של הביקיני בשוק העולמי בא, כאשר הופיעה השחקנית בריז'יט בארדו בבגד הים הזעיר בסרט "ואלוהים ברא את האישה" משנת 1956.

במזרח, מעצבים שונים במדינות עולם שלישי אשר היו מחוץ לשליטה קולוניאלית ביקשו ליצור זהות אופנתית שונה שתבדיל אותם מהתרבות המערבית, וכך, אנשי עסקים מאסיה או מהמזרח התיכון, למשל, לבשו לעיתים חליפות בסגנון מערבי עם כיסויי ראש מקומיים כמו תרבוש או כאפיה. בהודו, בגדים מסורתיים הותאמו לסגנון חליפה, ובסין החלה בהדרגה לחלחל לאופנה חליפות בסגנון לבושו של מאו.

בעשור זה לראשונה הצטרפה הטלוויזיה למגזיני האופנה וסרטי הקולנוע, בהכתבת האופנה.

### קולנוע
[ממוזער|260px|[קרי גרנט בסצנה מהסרט "מזימות בינלאומיות" (1959)]]
* **זוכי האוסקר:** הכל אודות חוה (1950), אמריקאי בפריז (1951), ההצגה הגדולה בתבל (1952), מעתה ועד עולם (1953), חופי הכרך (1954), מרטי (1955), מסביב לעולם בשמונים יום (1956), הגשר על הנהר קוואי (1957), ז'יז'י (1958), בן חור (1959).
* הראשון בסדרת סרטי גודזילה יוצא לאקרנים ביפן.

### ספרות
* **הספרים שנכללו הכי הרבה שבועות בכל השנה ב[[רשימת רבי-המכר של הניו יורק טיימס|רשימת רבי-המכר של הניו יורק טיימס בקטגוריית סיפורת]]**: The Cardinal (1950), המרד על הקיין (1952), Désirée (1953), Not as a Stranger (1954), The View from Pompey's Head   (1955), The Last Hurrah (1956), By Love Possessed  (1957), Anatomy of a Murder (1958), אקסודוס (1959)
* **ספרים בולטים נוספים שיצאו לראשונה לשווקים בחו"ל במהלך העשור:** טרילוגיית ספרי "שר הטבעות", "התפסן בשדה השיפון", "בעל זבוב", "לוליטה", "מרד הנפילים", "הזקן והים", "האריה, המכשפה וארון הבגדים", "פרנהייט 451", "אני, רובוט", "מעתה ועד עולם", "חתול תעלול"
***חוברות/רצועות [[קומיקס]] בולטות שמופיעות לראשונה**: פינאטס (1950), דני שובבני (1951), הדוד קמצוץ (1952), אסטריקס (1959), סופרגירל (1959).
* בשנת 1955 נחנך מיזם ספר השיאים של גינס.

### ספורט
* 1950: מונדיאל 1950 נערך בברזיל. זוכת המונדיאל: נבחרת אורוגוואי.
* 1954: מונדיאל 1954 נערך בשווייץ. זוכת המונדיאל: נבחרת מערב גרמניה. במונדיאל זה מובקע ממוצע שיא של 5.4 שערים למשחק.
* 1954–1957: מוקמת אופ"א, התאחדות אירופה לכדורגל, וכן קונפדרציית הכדורגל של אסיה, וקונפדרציית הכדורגל של אפריקה.
*1955: נוסד גביע אירופה לאלופות, לימים ליגת האלופות.
* 1958: ליגת ה-NFL עוברת מיזוג, והופכת מליגה של פוטבול אוניברסיטאות לליגת הפוטבול של ארצות הברית, ובהמשך לליגת הספורט העשירה בארצות הברית.
* 1958: מונדיאל 1958 נערך בשוודיה. זוכת המונדיאל: נבחרת ברזיל.

### שונות
[220px|ממוזער|ילדה משחקת ב[הולה הופ, 1958]]
* 1950 ואילך: **[[מרכז קניות|מרכזי הקניות]]** – משנות ה-50 של המאה ה-20, עם תהליך הפרבור בערים רבות ועליית תרבות הפרוורים, לצד תפוצת המכוניות הרחבה, מתפתחת בארצות הברית תרבות מרכזי הקניות – אלו ממוקמים בחוצות הערים, ונבנים בצורה של הרחובות הראשיים שהיו קיימים בערים הקטנות בארצות הברית – אולם מקורים לחלוטין. הראשון במרכזי הקניות של ארצות הברית, "מרכז הקניות נורת'גייט" (Northgate Center) בסיאטל, נבנה ב-1950.
* 1953: הירחון **[[פלייבוי]]** נוסד על ידי יו הפנר בשיקגו שבארצות הברית.
* 1955: מוקם פארק **[[דיסנילנד]]**, הראשון מבין פארקים ואתרי נופש של חברת וולט דיסני.
* 1956: **[[תחרות האירוויזיון]]** הראשונה מתקיימת בלוגאנו בשווייץ.
* 1959: בובת ה"**[[ברבי]]**" מוצגת לראשונה ביריד בניו יורק
***תרבות ה[[ביטניק]]ים** הופכת לאופנתית במהלך עשור זה.
***תור הזהב של ברודוויי** – ברודוויי הופך למרכז התיאטרון ומחזות הזמר של ארצות הברית, ולאחד המרכזים החשובים בעולם בתחומו.
***משחקים בולטים שמופיעים לראשונה:** סיכון (1957), הולה הופ (1958), לגו (1958).

## אישים בולטים
### מנהיגי עולם בולטים
**מנהיגי עולם שנכללו במהלך העשור בצמרת [[איש השנה של המגזין "טיים"|רשימת אנשי השנה של המגזין "טיים"]]**:
* **[[מוחמד מוסאדק]]** (1951) – נבחר לאיש השנה משום שבאותה השנה נבחר מוסדק כראש ממשלת איראן וגירש את חברות הנפט המערביות מאיראן, ובכך פרץ אחד ממשברי הנפט הגדולים של המאה ה-20.
* **[[אליזבת השנייה, מלכת הממלכה המאוחדת|אליזבת השנייה]]** (1952) – נבחר לאשת השנה משום שבאותה השנה אליזבת הפכה למלכת הממלכה המאוחדת עם מות אביה המלך ג'ורג' השישי.
* **[[קונראד אדנאואר]]** (1953) – נבחר לאיש השנה משום שבאותה השנה נבחר מחדש לתפקיד קנצלר גרמניה המערבית.
* **[[ניקיטה חרושצ'וב]]** (1957) – נבחר לאיש השנה משום שבאותה השנה כשליט ברית המועצות הוא הוביל את ברית המועצות למרוץ החלל עם שיגורו לחלל של ספוטניק 1, אשר היה הלוויין המלאכותי הראשון ששוגר על ידי האדם לחלל.
* **[[שארל דה גול]]** (1958) – נבחר לאיש השנה משום שבאותה השנה מונה לראשות ממשלת צרפת (במאי 1958), ולאחר התמוטטות הרפובליקה הרביעית וייסודה של הרפובליקה החמישית נבחר לנשיא צרפת (בדצמבר 1958).
* **[[דווייט אייזנהאואר]]** (1959) – היה נשיא ארצות הברית בשנים 1953–1961.


File:Dwight D. Eisenhower, official photo portrait, May 29, 1959.jpg| דווייט אייזנהאואר
File:Charles de Gaulle (cropped).jpg| שארל דה גול
File:Nikita Khrushchev in 1959.png| ניקיטה חרושצ'וב
File:Portrait_of_Mohammad_Mosaddegh_-_circa_1952.jpg| מוחמד מוסאדק
File:Queen Elizabeth II - 1953-Dress.JPG| אליזבת השנייה
File:Bundesarchiv B 145 Bild-F078072-0004, Konrad Adenauer.jpg| קונראד אדנאואר


### שחקנים / אנשי בידור


File:Monroecirca1953.jpg|מרילין מונרו, 1953
File:James_Dean_in_Rebel_Without_a_Cause.jpg|ג'יימס דין, 1955
File:Marlon Brando in 'Streetcar named Desire' trailer (cropped).jpg|מרלון ברנדו, 1951
File:Grace Kelly 1955(2).jpg|גרייס קלי, 1955


### מוזיקאים ולהקות


File:Elvis Presley - TV Radio Mirror, September 1956 01 (cropped).jpg|אלביס פרסלי
File:Chuck_Berry_1957.jpg|צ'אק ברי
File:Everly_Brothers_-_Cropped.jpg|האחים אברלי
File:BillHaley.JPG|Bill Haley & His Comets


### ספורטאים
* אמיל זטופק
* פרנץ פושקש
* אלברטו אסקרי
* רוג'ר בניסטר
* יוגי ברה
* רוקי מרציאנו
* וילי מייס
* דולף שייז
* בוב קוזי
* לב יאשין

### מדענים

### סופרים

## שנות ה-50 בישראל

### אירועים משמעותיים בישראל
בשנת 1952 לאחר הסכמת ממשלת ישראל, נפתח הסכם השילומים, שעורר סערה גדולה במדינה והביא לדילמה מוסרית את אנשי הממשל השונים בארץ. בשנים 1954–1955 התחוללה בארץ פרשת לבון שעוררה בפעם הראשונה פקפוק בממשל ובמוסדות הביטחון. ב-1956, בעקבות הודעת מצרים על הלאמת תעלת סואץ ושורה של פעולות טרור מצד הפדאיון, פתחה ישראל, בשיתוף פעולה סודי עם בריטניה וצרפת, במבצע קדש – לכיבוש חצי האי סיני והשגת שליטה על תעלת סואץ. לאחר שהושגו התוצאות הרצויות נסוגה ישראל מחצי האי סיני ומרצועת עזה בלחץ המעצמות.

כמו כן התאפיינו שנים אלה בהגעתם של קרוב למיליון יהודים לישראל כחלק מהעלייה ההמונית, מהלך שהכפיל את האוכלוסייה היהודית במדינה וערער את ההרכב ההומוגני שלה. העולים שבאו ממרבית ארצות הפזורה היהודית במזרח התיכון ומרכז אירופה, שוכנו במעברות שהוקמו במהירות. תנאי החיים הקשים, לצד תחושתם של עולים רבים כי הם מופלים על רקע מוצאם התרבותי, הביאו למירמור ולמתחים ששיאם היה בהתפרצות שנודעה לימים כמהומות ואדי סאליב.

בשנות ה-50 הוקמו קרנות הפנסיה ההסתדרותיות שהתפתחו עד שהקיפו חלק גדול של ציבור העובדים המאורגן בישראל. קרנות דומות הוקמו גם על ידי ארגוני עובדים אחרים (הסתדרות הפועל המזרחי והסתדרות העובדים הלאומית.

בשנת 1955 נבנה מחשב ה"ויצק", המחשב הראשון במדינת ישראל, ואחד המחשבים האלקטרוניים הראשונים בעולם.

ב-30 באוקטובר 1957 הושלם מפעל ייבוש אגם החולה על ידי קק"ל.

בשנת 1959 הוקמה שכונת קריית מטרסדורף השכונה הוקמה על ידי הרב שמואל ארנפלד. ונקראה על שם העיר מטרסדורף בהונגריה (שלאחר מכן הפכה למטרסבורג באוסטריה), שם שכנה קהילה יהודית מוכרת ומפורסמת. הקמת הקריה סמלה את התפתחויות הבנייה החרדית בירושלים והתרחבותן של השכונות החרדיות סביב שכונת מאה שערים (השכונה החרדית הוותיקה בירושלים).


File:Beit_Lid_Maabara_1950.jpg|280px|ילדי פליטים יהודים מתימן במעברת "בית ליד" בשרון, 1950
File:Menachem Begin při projevu na demonstraci proti německým reparacím v Tel Avivu v únoru 1952.jpg|מנחם בגין נואם בהפגנה כנגד הסכם השילומים בין ישראל לגרמניה המערבית, מרץ 1952.
File:Maale Akrabim Massacre.jpg|טבח מעלה עקרבים, 17 במרץ 1954
File:Israeli troops in sinai war.jpg|מלחמת סיני: צנחנים ישראלים מתכוננים ללחימה לאחר הצניחה במעבר המיתלה שבחצי האי סיני, 1956


### תרבות ישראלית פופולרית
* **ספרים בולטים מישראל שיצאו לראשונה לשווקים במהלך העשור:** דירה להשכיר, איה פלוטו, ימי צקלג, בית הבובות, החיים כמשל

## קישורים חיצוניים

* 

## הערות שוליים

*
05